Eet soos ’n koning vir helfte van die prys | SARIE
Dis geen geheim dat kospryse besig is om die hoogte in te skiet nie. Wat eens eksoties en bekostigbaar was, is nou eenvoudig net te duur. Tog wil ons steeds elke dag lekker eet. Maar hoe gemaak as ek steeds daai Spaanse chorizo wil eet of my viskoekies met Noorweegse salm wil maak? Ons deel elke dag ’n blink plan wat jou al die smaak gee, maar nie jou sak skud nie.
Dié varkworsie is een van my gunsteling-bestanddele, naas botter en room, natuurlik! Dis propvol geure van rook, paprika en varkvleis. As jy dit in warm olie braai, kom al die geur binne sekondes uit en dit kan alledaagse kos buitengewoon lekker maak.
Maar dis wat dit kos:
Woolworths: Chorizo Sausage, R74,99 vir 225 g
Pick n Pay: Nussbaum’s Chorizo, R194,99 per kg
Spaar so geld sonder om geur te verloor: Chorizo word van twee basiese bestanddele gemaak om dit sy geur te gee: gerookte paprika en varkmaalvleis.
As ’n resep vir chorizo (225 g) vra, koop gewone varkworsies (sowat 6) en ’n bottel gerookte paprika. Braai die wors dan in ‘n ruim skoot olyfolie en voeg sowat 30 ml gerookte paprika by terwyl die worsies braai. Voeg die hele mengsel met pansous en al by jou resep waar jy chorizo sou gebruik. Hier is ons goedkoper weergawe van die klassieke Spaanse paella, perfek vir middel van die week!
Woolworths: Smoked Paprika, R29,99 vir 50 g
Pick n Pay: No Name Paprika, R13,99 vir 100 ml
Robertsons Paprika: R20,39 vir 100 ml
Woolworths: Pork Bangers, R37,99 vir 500 g (8 worsies)
Pick n Pay: Eskort Gold Medal Pork Sausage, R37,99 vir 375 g (6 worsies)
100 g steurgarnale, skoongemaak (kyk by jou supermark vir die soort wat klaar skoon is)
1 koppie (250 ml) basmati-rys
Verhit olyfolie in mediumgroot pot. Voeg uie, knoffel, wors en paprika by. Braai vir 5 – 8 minute of tot begin verbruin. Voeg hoenderborsies by en braai nog 5 minute. Voeg garnale en rys by en braai vir 2 minute.
Gooi aftreksel oor en verlaag hitte. Laat stadig prut vir 15 – 20 minute of tot die rys gaar is. Roer ertjies by en bring weer tot kookpunt. Geur goed met sout en swartpeper. Sit warm voor.
Ons is nou lus vir Gwyneth Paltrow se avo-toast!